คาเฟ่แมวหน้าตลาดรถไฟศรีนครินทร์ ไม่มีที่จอดรถจ้าต้องจอดในตลาดเสีย 40 บาท ใครแวะมาช้อปแล้วมากิน ok ร้านแต่งสวยพอเหมาะแบบญี่ปุ่นมินิมอล กลิ่นแมวตลบอบอวลใช้ได้แต่ไม่มีปัญหาสำหรับคนที่รักแมว อาหารมีทั้งคาวและหวาน ตามสไตล์คาเฟ่ ราคาไม่ถูกไม่แพง เราสั่งชาเย็น กับไก่คาราเกะมากิน 
- ชาเย็น (70) แยกนมแยกชา รสชาติอร่อยกำลังดีไม่หวานไป เหมาะคนไม่ชอบกินหวาน แต่ราคาเอาเรื่องสำหรับชาเฉยๆ ไม่มีท้อปปิ้งอะไร ให้ 7/10
- ไก่คาราเกะ (55) ราคากำลังดี แต่มาในขนาดเล็กมาก ถือว่าไม่ถูกละ แต่ให้ค่าเล่นแมวฟรีอะเนอะ กินเข้าไปคำแรกพระเจ้า ไก่ร้อนนอกเย็นใน หรือจะพูดว่าน้ำแข็งยังไม่ละลายนั่นเอง เศร้าเลย เอาไป 3/10

น้องแมวที่นี่หน้าตาโหดเหมือนพวกวายร้าย มองหน้าแล้วจามใส่ ขี้ตาแฉะ น่ากลัว อาหารมากระโดดขึ้นโต๊ะเลียแก้วเลยจ้าา เหมือนดูการ์ตูนที่หลุดเข้าไปในตรอกแมวโหด

ข้อดีของที่นี่คือ เค้าค่อนข้างชิลไม่มาจับจ้องเรา จะเล่นกับแมวก็เล่น จะกินก็กิน จะถามชื่อน้องแมวตัวไหนก็ตอบ ถือว่าบรรยากาศกันเองสุดๆ ขนาดเรามาคนเดียว (มองดูแปลก ต้อง geek แมวขั้นหนักแน่ๆ) ก็ยังไม่มีใครมาสนใจ ถือว่า มานั่งผ่อนคลายรอเพื่อนช้อปในตลาดได้ดี

ถ้าไม่ชอบแมวจริงๆ หรือ จะมานั่งฆ่าเวลาแบบเมี้ยวๆ ก็อาจจะไม่ตอบโจทย์